БОГОРОДИЧНИК. 
Каноны Божией Матери на каждый день. 


ЧИН МАЛОГО ПОВЕЧЕРИЯ 


Иерей: Благословен Бог наш, | Аще же иерея несть, глаголи: 
всегда, ныне и присно, и во веки | Молитвами святых отец наших, 
веков. Господи, Иисусе Христе, Боже наш, 
Чтец: Аминь. помилуй нас. Аминь. 


Таже: Слава Тебе, Боже наш, слава Тебе. 

Царю Небесный, Утешителю, Душе истины, Иже везде Сый и вся 
исполняяй, Сокровище благих и жизни Подателю, прииди и вселися в ны, 
и очисти ны от всякия скверны, и спаси, Блаже, души наша. 


Таже: Трисвятое. Пресвятая Троице... Отче наш... 


Иерей: Яко Твое есть Царство, и 
сила, и слава, Отца и Сына, и 
Святаго Духа, ныне и присно, и во 
веки веков 

Чтец: Аминь. Аще же иерея несть, абие: 


Господи, помилуй (22 раз). Слава Отцу и Сыну, и Святому Духу, и ныне, 
и присно, и во веки веков. Аминь. 


Приидите, поклонимся Цареви нашему Богу. Приидите, поклонимся и 
припадем Христу, Цареви нашему Богу. Приидите, поклонимся и 
припадем Самому Христу, Цареви и Богу нашему. 


Таже Псалом 50: Помилуй мя, Боже, по велицей милости Твоей, и по 
множеству щедрот Твоих очисти беззаконие мое. Наипаче омый мя от 
беззакония моего, и от греха моего очисти мя. Яко беззакония моя аз 
знаю и грех мой предо мною есть выну. Тебе Единому согреших, и 
лукавая пред Тобою сотворих, яко да оправдишися во словесех Твоих и 
победиши, внегда судити Ти. Се бо, в беззакониях зачат есмь, и во 
гресех роди мя мати моя. Се бо, истину возлюбил еси, безвестная и 
тайная премудрости Твоея явил ми еси. Окропиши мя иссопом, и 
очищуся, омыеши мя, и паче снега убелюся. Слуху моему даси радость и 
веселие, возрадуются кости смиренныя. Отврати лице Твое от грех моих, 
и вся беззакония моя очисти. Сердце чисто созижди во мне, Боже, и дух 
прав обнови во утробе моей. Не отвержи мене от лица Твоего, и Духа 
Твоего Святаго не отыми от мене. Воздаждь ми радость спасения Твоего, 
и Духом Владычним утверди мя. Научу беззаконныя путем Твоим, и 
нечестивии к Тебе обратятся. Избави мя от кровей, Боже, Боже спасения 
моего, возрадуется язык мой правде Твоей. Господи, устне мои 
отверзеши, и уста моя возвестят хвалу Твою. Яко аще бы восхотел еси 
жертвы, дал бых убо, всесожжения не благоволиши. Жертва Богу дух 
сокрушен, сердце сокрушенно и смиренно Бог не уничижит. Ублажи, 
Господи, благоволением Твоим Сиона, и да созиждутся стены 
Иерусалимския. Тогда благоволиши жертву правды, возношение и 

всесожегаемая, тогда возложат на олтарь Твой тельцы. 


И Псалом 69: Боже, в помощь мою вонми, Господи, помощи ми 
потщися. Да постыдятся и посрамятся ищущии душу мою, да 
возвратятся вспять и постыдятся хотящии ми злая. Да возвратятся абие 
стыдящеся глаголющии ми: благоже, благоже. Да возрадуются и 
возвеселятся о Тебе вси ищущии Тебе, Боже, и да глаголют выну, да 
возвеличится Господь, любящии спасение Твое: аз же нищ есмь и убог, 
Боже, помози ми: Помощник мой и Избавитель мой еси Ты, Господи, не 
закосни. 


И Псалом 142: Господи, услыши молитву мою, внуши моление мое во 
истине Твоей, услыши мя в правде Твоей и не вниди в суд с рабом Твоим, 
яко не оправдится пред Тобою всяк живый. Яко погна враг душу мою, 
смирил есть в землю живот мой, посадил мя есть в темных, яко мертвыя 
века. И уны во мне Дух мой, во мне смятеся сердце мое. Помянух дни 
древния, поучихся во всех делех Твоих, в творениих руку Твоею 
поучахся. Воздех к Тебе руце мои, душа моя, яко земля безводная Тебе. 
Скоро услыши мя, Господи, исчезе дух мой, не отврати лица Твоего от 
мене, и уподоблюся низходящим в ров. Слышану сотвори мне заутра 
милость Твою, яко на Тя уповах. Скажи мне, Господи, путь воньже пойду, 
яко к Тебе взях душу мою. Изми мя от враг моих, Господи, к Тебе 
прибегох. Научи мя творити волю Твою, яко Ты еси Бог мой. Дух Твой 
Благий наставит мя на землю праву. Имене Твоего ради, Господи, 
живиши мя, правдою Твоею изведеши от печали душу мою. И милостию 
Твоею потребиши враги моя и погубиши вся стужающия души моей, Яко 
аз раб Твой есмь. 


И песнь: Слава в вышних Богу, и на земли мир, в человецех 
благоволение. Хвалим Тя, благословим Тя, кланяем Ти ся, славословим 
Тя, благодарим Тя, великия ради славы Твоея. Господи Царю небесный 
Боже Отче Вседержителю, Господи Сыне Единородный Иисусе Христе и 
Святый Душе; Господи Боже, Агнче Божий, Сыне Отечь, вземляй грех 
мира, помилуй нас; вземляй грехи мира, приими молитву нашу; седяй 
одесную Отца, помилуй нас, яко Ты еси Един свят, Ты еси Един Господь 
Иисус Христос, в славу Бога Отца, аминь. На всяку нощь благословлю ТЯ, 
и восхвалю имя Твое во веки, и в век века. Господи, прибежище был еси 
нам в род и род. Аз рех: Господи, помилуй мя, исцели душу мою, яко 
согреших Тебе. Господи, к Тебе прибегох, научи мя творити волю Твою, 
яко Ты еси Бог мой, яко у Тебе источник живота, во свете Твоем узрим 
свет, пробави милость Твою ведущим Тя. 


Таже: Сподоби, Господи, в нощь сию без греха сохранится нам. 
Благословен еси, Господи, Боже отец наших, и хвально, и прославлено 
имя Твое во веки, аминь. Буди, Господи, милость Твоя на нас, якоже 
уповахом на Тя. Благословен еси Господи, научи мя оправданием Твоим. 
Благословен еси Владыко, вразуми мя оправданием Твоим. Благословен 
еси Святый, просвети мя оправдании Твоими. Господи, милость Твоя во 
век, дел руку Твоею не презри. Тебе подобает хвала, Тебе подобает 
пение, Тебе слава подобает, Отцу, и Сыну, и Святому Духу, ныне и 
присно, и во веки веков, аминь. 


Таже Символ веры: Верую во единаго Бога Отца, Вседержителя, 
Творца небу и земли, видимым же всем и невидимым. И во единаго 

Господа Иисуса Христа, Сына Божия, Единороднаго, Иже от Отца 
рожденнаго прежде всех век; Света от Света, Бога истинна от Бога 
истинна, рожденна, несотворенна, единосущна Отцу, Имже вся быша. 
Нас ради человек и нашего ради спасения сшедшаго с небес и 
воплотившагося от Духа Свята и Марии Девы, и вочеловечшася. 
Распятаго же за ны при Понтийстем Пилате, и страдавша, и погребенна. 
И воскресшаго в третий день по Писанием. И возшедшаго на небеса, и 
седяща одесную Отца. И паки грядущаго со славою судити живым и 
мертвым, Егоже Царствию не будет конца. И в Духа Святаго, Господа, 
Животворящего, Иже от Отца исходящаго, Иже со Отцем и Сыном 
спокланяема и сславима, глаголавшаго пророки. Во едину Святую, 
Соборную и Апостольскую Церковь. Исповедую едино крещение во 
оставление грехов. Чаю воскресения мертвых, и жизни будущего века. 
Аминь. 


Зри: Зде поется канон Божией Матери, без ирмосов. 


И по каноне поется: Достойно есть яко воистинну блажити Тя 
Богородицу, присноблаженную и Пренепорочную и Матерь Бога нашего. 
Честнейшую херувим и славнейшую без сравнения серафим, без 
истления Бога Слово рождшую, сущую Богородицу Тя величаем. 


Таже: Трисвятое. Пресвятая Троице... Отче наш... 


Иерей: 

Яко Твое есть Царство, и сила, и 
слава, Отца и Сына, и Святаго 
Духа, ныне и присно, и во веки 
веков 

Чтец: Аминь. Аще же иерея несть, абие: 


Тропарь по дню святаго, и храму, и настоящыя; аще же есть 
праздник, глаголи токмо кондак празднику: 


Боже отец наших, творяй присно с нами по Твоей кротости: не отстави 
милость Твою от нас, но молитвами их в мире управи живот наш. 


Иже во всем мире мученик Твоих, яко багряницею и виссом, кровьми 
Церковь Твоя украсившеся, теми вопиет Ти, Христе Боже: людем Твоим 
щедроты Твоя низпосли, мир жительству Твоему даруй, и душам нашим 
велию милость. 


Слава: Со святыми упокой, Христе, души раб Твоих, идеже несть 
болезнь, ни печаль, ни воздыхание, но жизнь безконечная. 


И ныне: Молитвами, Господи, всех святых, и Богородицы, Твой мир 
даждь нам, и помилуй нас, яко Един щедр. 


Господи, помилуй. (40 раз) 


Таже молитву: Иже на всякое время и на всякий час на небеси и на 
земли покланяемый и славимый Христе Боже, долготерпеливе, 
многомилостиве, многоблагоутробне, Иже праведныя любяй и грешныя 


Е) 


милуяй, Иже вся зовый ко спасению обещания ради будущих благ. Сам 
Господи, приими и наша в час сей молитвы, и исправи живот наш к 
заповедем Твоим: душы наша освяти, телеса очисти, помышления 
исправи, мысли очисти, и избави нас от всякия скорби, зол и болезней, 
огради нас святыми Твоими ангелы, да ополчением их соблюдаеми и 
наставляеми, достигнем в соединение веры, и в разум неприступныя 
Твоея славы: яко благословен еси во веки веков, аминь. 


Господи, помилуй (трижды). Слава Отцу и Сыну и Святому Духу, и 
ныне и присно и во веки веков. Аминь. 


Честнейшую херувим и славнейшую без сравнения серафим, без 
истления Бога Слово рождшую, сущую Богородицу Тя величаем. 


Таже: Именем Господним | Аще же иерея несть, глаголи 
благослови, отче токмо: Молитвами святых отец 
Иерей: Молитвами святых отец | наших, Господи Иисусе Христе 
наших, Господи Иисусе Христе | Боже наш, помилуй нас. Аминь 
Боже наш, помилуй нас. 
Чтец: Аминь. 


Таже молитвы сия: Нескверная, неблазная, нетленная, пречистая, 
чистая Дево, Богоневесто Владычице, яже Бога Слова человеком 
преславным Твоим Рождеством соединившая, и отринувшееся естество 
рода нашего небесным совокупльшая, Яже ненадежных едина Надежда 
и боримых Помоще, готовое заступление к Тебе притекающих, и всех 
христиан прибежище, не гнушайся мене грешнаго, сквернаго, 
скверными помыслы, и словесы, и деяньми всего себе непотребна 
сотворша, и разумом лености сластей жития раба бывша; но яко 
человеколюбиваго Бога Мати, человеколюбне умилосердися о мне, 
грешнем и блуднем, и приими мое, еже от скверных устен приносимое 
Тебе моление, и Твоего Сына и нашего Владыку и Господа, Матернее 
Твое дерзновение употребляющи, моли, да отверзет и мне 
человеколюбныя утробы Своея благости, и презрев моя безчисленная 
прегрешения, обратит мя к покаянию, и Своих заповедей делателя 
искусна явит мя. И предстани мне присно, яко милостивая, и 
милосердная, и благолюбивая, в настоящем убо житии теплая 
предстательнице и помощнице сопротивных нашествия отгоняющи, и ко 
спасению наставляющи мя: и во время исхода моего окаянную мою душу 
соблюдающи, и темныя зраки лукавых бесов далече от нея отгоняющи, в 
страшный же день суда вечныя мя избавляющи муки, и неизреченныя 
славы Твоего Сына и Бога нашего наследника мя показующи; юже и да 
улучу Владычице моя, Пресвятая Богородице, Твоим ходатайством и 
заступлением, благодатию и человеколюбием Единороднаго Сына 
Твоего, Господа и Бога и Спаса нашего Иисуса Христа, Емуже подобает 
всякая слава, честь и поклонение, со Безначальным Его Отцем, и 
Пресвятым, и Благим, и Животворящим Его Духом, ныне и присно, и во 
веки веков. Аминь. 

И даждь нам, Владыко, на сон грядущим покой тела и души, и сохрани 
нас от мрачнаго сна греховнаго, и от всякаго темнаго и нощнаго 
сладострастия; укроти стремления страстей, угаси разжженныя стрелы 
лукаваго, яже на ны льстивно движимыя; плоти нашея востания утоли, и 
всякое земное и вещественное наше мудрование успи. И даруй нам, 
Боже, бодр ум, целомудр помысл, сердце трезвящееся, сон легок и 

всякаго сатанина мечтания изменен. Возстави же нас во время молитвы 
утверждены в заповедех Твоих, и память судеб Твоих в себе тверду 
имуща; всенощное славословие нам даруй, во еже пети и благословити и 
славити пречестное и великолепое имя Твое, Отца, и Сына, и Святаго 
Духа, ныне и присно, и во веки веков, Аминь. 


Зри: 


Зде, аще хочеши, можеши прибавити молитвы на сон 


грядущим, начен от первыя (Боже вечный и Царю всякаго создания...). 


Таже: 


Преславная Приснодево, Мати Христа Бога, 


принеси нашу 


молитву Сыну Твоему и Богу нашему, да спасет Тобою души наша. 


Упование мое Отец, прибежище мое Сын, покров мой Дух Святый: 


Троице Святая, слава Тебе. 


Аще иерей, глаголет: 
Слава Тебе, Христе Боже, упование 
наше, слава Тебе. 


Аще же абие 


глаголи: 


иерея несть, 


Слава Отцу и Сыну и Святому Духу, и ныне и присно и во веки веков. 
Аминь. Господи, помилуй. (трижды) Благослови. 


Аще иерей, став на колени (нам 
ниц лежащим), глаголет: 
Владыко многомилостиве, Господи 
Иисусе Христе Боже наш, 
молитвами Всепречистыя 
Владычицы нашея Богородицы, и 
Приснодевы Марии, силою 
Честнаго и Животворящего Креста, 
предстательствы честных 
небесных сил безплотных, честнаго 
славнаго пророка, Предтечи и 
Крестителя Иоанна, святых 
славных и всехвальных апостол, 
святых славных и добропобедных 
мучеников, преподобных и 
богоносных отец наших, святых и 
праведных Богоотец Иоакима и 


Анны, и всех Твоих святых, 
благоприятну сотвори молитву 
нашу. Даруй нам оставление 


прегрешений наших. Покрый нас 
кровом крилу Твоею. Отжени от нас 
всякаго врага и сопостата. Умири 
нашу жизнь, Господи, помилуй нас 
и мир Твой, и спаси души наша, яко 
Благ и Человеколюбец. 


Аще же иерея несть, глаголи: 
Господи Иисусе Христе, Сыне 
Божий, молитвами Пречистыя 
Твоея Матере, преподобных и 
богоносных отец наших и всех 
святых, помилуй и спаси нас, яко 
Благ и Человеколюбец. 


Таже глаголет: Ослаби, остави, 
прости, Боже, прегрешения наша, 
вольная и невольная, яже в слове, 
яже в деле, яже в ведении и не в 
ведении, яже во дни и в нощи, яже 
во уме и в помышлении: вся нам 
прости, яко Благ и Человеколюбец. 


Таже сотворив 
чередной иерей 
земли, глаголет 
Благословите, отцы 
простите ми грешному. 
И братия: Бог простит ти, отче 
святый. Прости и нас и помолися о 
нас. 
Таже чередной иерей: 
Помолимся о Великом господине и 
отце нашем, Святейшем Патриарсе 
Алексии [и о господине нашем 
преосвященнейшем епископе (или 
архиепископе, или митрополите, 
имярек)]. 
Мы же безпрестанно поем: 
Господи, помилуй, на всякий стих. 
Иерей: О богохранимей стране 
нашей, властех и воинстве ея. О 
отце нашем, имярек, и всей во 
Христе братии нашей. О 
ненавидящих и любящих нас. О 
милующих и служащих нам. О 
заповедавших нам недостойным 
молитися о них. О избавлении 
плененных. О отшедших отцех и 
братиях наших. О в мори 
плавающих. О в немощех лежащих. 
Помолимся и о изобилии плодов 
земных. И о всякой души христиан 
православных. Ублажим 
православныя архиереи, и ктиторы 
святаго храма сего (или: святыя 
обители сея). Родители наша, и вся 
прежде отшедшия отцы и братию 
нашу, зде лежащыя и повсюду 
православныя. 

Таже: Рцем и о себе самех. И 
поем: Господи, помилуй, (трижды) 

И последи иерей глаголет: 
Молитвами святых отец наших, 
Господи Иисусе Христе Боже наш, 
помилуй нас. Отвещаем: Аминь. 


игумен или 
поклон на 
братии: 
святии, 


и приимши прощение от 
предстоятеля, отходим, 
глаголюще кийждо молитву 


Таже, сотворив поклон на 
земли, глаголи: Ослаби, остави, 
прости, Боже, прегрешения наша, 
вольная и невольная, яже в слове, 
яже в деле, яже в ведении и не в 
ведении, яже во дни и в нощи, яже 
во уме и в помышлении: вся нам 
прости, яко Благ и Человеколюбец. 

Таже глаголи сущим с тобою 
молящимся: Прости мя грешнаго. 


И отвещает кийждо: Бог простит 
ти, и ты мя прости. 


Таже: Ненавидящих и обидящих 
нас прости, Господи 
Человеколюбче. Благотворящим 
благосотвори. Братиям и 
сродником нашим даруй яже ко 
спасению прошения, и жизнь 
вечную. В немощех сущия посети и 
исцеление даруй. Яже в мори 
управи. С путешествующими 
спутешествуй. Служащим и 
милующим нас грехов оставление 
даруй. Заповедавших нам 
недостойным молитися о них 
помилуй по велицей Твоей милости. 
Помяни, Господи, прежде усопшия 
отцы и братию нашу и упокой я, 
идеже присещает свет лица 
Твоего. Помяни, Господи, братий 
наших плененных, и избави я от 
всякаго обстояния. Помяни, 
Господи, плодоносящих и 
доброделающих во святых Твоих 
церквах, и даждь им яже ко 
спасению прошения, и жизнь 
вечную. Помяни, Господи, и нас, 
смиренных и грешных и 
недостойных раб Твоих, и просвети 
наш ум светом разума Твоего, и 
настави нас на стезю заповедей 
Твоих, молитвами Пречистыя 
Владычицы нашея Богородицы и 
Приснодевы Марии и всех Твоих 
святых. Яко благословен еси во 
веки веков. Аминь. 


Молитвами 
Господи 


Таже: 
наших, 


святых 
Иисусе 


отец 
Христе 

сию: Боже наш, помилуй нас. Аминь. 
Ненавидящих и обидящих нас 
прости, Господи Человеколюбче... 


Конец и Богу слава 


